Schlass Mäertert

D'Schlass vu Mäertert ass e Schlass aus dem Joer 1870 am neobarocke Stil, dat an der Rue du Parc, am historeschen Zentrum vu Mäertert steet. Et ass a Privatbesëtz.

Um Areal vum Schlass stoung zur Réimerzäit eng Villa rusticaif: "Eine römische Villa unter dem Merterter Schloss?" wort.lu, 30-07.2015., dono am Mëttelalter e gréisseren Haff, dee bis zu der Franséischer Revolutioun der Abtei Sankt-Maximin vun Tréier gehéiert huet. 1797 gouf en un de viregte Piechter versteet.Avis vum COSIMO iwwer eng proposéiert Klasséierung vum Site, 17. Juli 2019 (gekuckt: 2022-11-05).

Dat haitegt Schlass gouf 1870 vum Dominique-Antoine Pescatore (1842 – 1916) gebaut, en Nokomme vun der Famill Pescatore. Hien huet och 1873 e Park uleeë gelooss, no Pläng vum Edouard André. An der Entrée vum Park stinn zwou gosse Skulpture vun engem Tiger a vun engem Léiw, vum Henri Jacquemart.

Nach zu senge Liefzäiten huet den Antoine Pescatore d'Schlass 1887 misse verkafen. Déi nei Proprietäre waren de Paul Simonis, de Fils vum fréiere Minister Charles Mathias Simonis, a seng Fra Nelly Autier, déi a Frankräich eng Plätterchersfabrick haten. 1927 hunn d'Ierwen dat Ganzt un en Hotelier verkaaft, deen se „Parc Hotel“ draus gemaach huet.* Werner, Charles, Les Pescatore-Feltz de 1863 à 1916 : témoins d'un demi-siècle mouvementé : de l'aisance par la tempête à l'acalmie, Luxembourg : Ch. Werner, 2025, S. 27 ISBN 978-99959-0-988-8 Am Zweete Weltkrich war an engem Deel vum Gebai e Chimieslabo, am Park war e Gefaangenelager.

Am Juli 2019 huet d'Commission pour le patrimoine culturel (Copac; vidru Cosimo) e positiven Avis ofginn, d'Schlass als national Architekturierfschaft klasséieren ze loossen. De Proprietär, wéi och d'Gemeng Mäertert waren dergéint; et géing duer, datt d'Schlass schonn eng kommunal Protektioun hätt, an et wier am Laf vun der Zäit, no villen Ännerungen, net méi vill historesch Wäertvolles iwwreg bliwwen.Irina Figut: "Soll das Schloss von Mertert national geschützt werden?" wort.lu [€], 30.10.2022. De Kulturministär do dergéint huet fonnt, d'Gebai géif d'Krittäre fir eng Klasséierung - Authentizitéit, Gattung, Zäit vum Bau, Erënnerungsplaz, Sozial- oder Kultusgeschicht an Entwécklungsgeschicht - erfëllen.Irina Figut: "Nationaler Denkmalschutz: Das Schloss Mertert hat eine 'große historische Bedeutung'.", wort.lu [€], 04.11.2022.

Den 26. Januar 2023 gouf d'Gebai op d'Lëscht vun den nationalen Architekturierfschaften agedroen.

 Um Spaweck 
 Kulturweg Mertert
 Schlass Mäertert op industrie.lu

Maertert
Kategorie:Gemeng Mäertert
Kategorie:National Monumenter a Landschaften zu Lëtzebuerg
Kategorie:Klasséiert Buergen a Schlässer
Kategorie:Bauwierker 1870